32 वर्षीय स्विट्जरलैंड के फ़ेडरर ने मरे को 6-3, 6-4, 6-7(6-8), 6-3 से हराया. दोनों के बीच मुक़ाबला तीन घंटे 20 मिनट तक चला.फ़ेडरर अब सेमी-फाइनल में दुनिया के नंबर एक खिलाड़ी रफ़ाएल नडाल का सामना करेंगे.फ़ेडरर के पास मरे को सीधे सेटों में हराने का अच्छा अवसर था लेकिन तीसरे सेट में वो जीत की कगार पर जाकर टाई ब्रेकर में मरे से हार गए.



ऑस्ट्रेलिया: गर्मी से टेनिस प्लेयर भी हुईं बेहालपीठ की सर्जरी कराने के बाद मरे का यह दूसरा टूर्नामेंट था.पहले दोनों सेट में रोजर फ़ेडरर उसी अंदाज में दिखे जिसमें उन्होंने जो-विल्फ्रेड सोंगा को सोमवार को हराया था.पहले की तुलना में इस साल बड़े रैकेट से खेल रहे रोजर फ़ेडरर इस मुकाबले में मरे पर पूरी तरह हावी रहे. इस टूर्नामेंट में फ़ेडरर छह बार के ग्रैंड स्लैम चैंपियन स्टीफ़ेन एडबर्ग के देखरेख में खेल रहे हैं.मैच के शुरुआती 80 मिनट में दो सेट पूरे होने तक फ़ेडरर ने अपनी सर्विस के दौरान केवल एक बार ड्यूस होने दिया.मंगलवार को पिछले तीन बार के ऑस्ट्रेलियन ओपन टेनिस चैम्पियन सर्बिया के नोवाक जोकोविच भी ऑस्ट्रेलियन ओपन से बाहर हो गए थे. जोकोविच को इस टूर्नामेंट में दूसरी वरीयता प्राप्त थी.एक दूसरे क्वार्टर-फ़ाइनल मुक़ाबले में जोकोविच को स्विट्ज़रलैंड के स्टैनिसलास वावरिन्का ने हराया था.



चैम्पियन जोकोविच ऑस्ट्रेलियन ओपन से बाहरवहीं महिला वर्ग में ख़िताब की प्रबल दावेदार और तीसरी वरीयता प्राप्त रूस की मारिया शारापोवा को साल के इस पहले ग्रैंड स्लैम के चौथे दौर में शिकस्त का सामना करना पड़ा था.चार बार की ग्रैंड स्लैम चैंपियन शारापोवा को स्लोवाकिया की खिलाड़ी डोमिनिका सिबुलकोवा ने 3-6, 6-4 और 6-1 से हराकर टूर्नामेंट से बाहर कर दिया.इससे पहले महिला वर्ग में शीर्ष वरीयता प्राप्त अमरीका की सरीना विलियम्स को रविवार को चौथे दौर में उलटफेर का शिकार होना पड़ा था.उन्हें विश्व की पूर्व नंबर एक खिलाड़ी सर्बिया की अना इवानोविक ने हराया था.(बीबीसी हिंदी का एंड्रॉयड मोबाइल ऐप डाउनलोड करने के लिए 



क्लिक करें. आप ख़बरें पढ़ने और अपनी राय देने के लिए हमारे 



फ़ेसबुक पन्ने पर भी आ सकते हैं और 



ट्विटर पर फ़ॉलो भी कर सकते हैं.)